**Precizări privind organizarea OLIMPIADEI DE ȘTIINȚE PENTRU**

**JUNIORI, etapa județeană în anul școlar 2023-2024**

**OLIMPIADA DE ȘTIINȚE PENTRU JUNIORI - Etapa județeană** va avea loc sâmbătă, **18 mai 2024, la Școala Gimnazială „Alexandra Nechita” Vaslui**, cu subiecte unice, elaborate de către ME, conform *REGULAMENTULUI SPECIFIC PRIVINDORGANIZAREA ȘI DESFĂȘURAREA OLIMPIADEI NAȚIONALE „ȘTIINȚE PENTRU JUNIORI”* Nr. 25235/10.02.2023 ȘI A PRECIZĂRILOR MINISTERULUI EDUCAȚIEI nr. 25793/21.022024.

**Precizări pentru această etapă**:**Olimpiada de Științe pentru Juniori se adresează elevilor din învățământul obligatoriu, clasele a VII-a, a VIII-a și a IX-a, cu respectarea condiției ca participantul să nu împlinească vârsta de 16 ani la data de 31 decembrie 2024.** Participarea la această olimpiadă este individuală. Programa de concurs este valabilă pentru toți candidații înscriși în competiție indiferent de clasa în care se află în anul participării la olimpiadă, având la bază programele școlare în vigoare pentru ciclul gimnazial (V-VIII) și pentru clasa a IX-a, la fiecare dintre disciplinele biologie, chimie, fizică.

**Mod de organizare:**

**Olimpiada de Științe pentru Juniori – etapa județeană se va desfășura în locația: Școala Gimnazială „Alexandra Nechita” Vaslui**.

**Subiectele și baremele de corectare** vor fi asigurate de ME.

**Profesorii asistenți/supraveghetori** vor fi prezenți la ora 9:15.

**Accesul elevilor** în săli va fi permis până la ora 9:45.Elevii au obligația să aibă actul de identitate/carnetul de elev vizat pentru anul școlar 2023-2024 și permisiunea să aibă, din resurse proprii, numai: instrumente de scris și calculator neprogramabil.

**Concursul se va desfășura între orele 10,00 – 13,00**.

*Notă: Se va reveni asupra intervalului orar de desfășurare a concursului, dacă este cazul, în funcție de precizările ulterioare primite de la ME.*

**Profesorii evaluatori** (fizica / chimie / biologie) vor fi prezenți la centrul de concurs începând cu ora 12:45. Evaluarea lucrărilor va începe la ora 13:30.

**Afișarea rezultatelor inițiale** se va face în interval de maximum 6 ore de la finalizarea evaluării la proba respectivă**.**

Se admite **depunerea de contestații** la etapa județeană. La toate lucrările scrise ale etapelor olimpiadei de științe pentru juniori, rezolvarea contestațiilor se va face prin reevaluarea lucrărilor primite, conform baremelor afișate. Contestațiile se fac pentru fiecare subiect la care elevul consideră că punctajul acordat de profesorii evaluatori este diferit de cel al propriei evaluări.

Rezolvarea contestațiilor se face conform prevederilor art. 24 din regulamentul specific. Cererea de contestație va avea avizul profesorului care a pregătit elevul. Nu se pot depune contestații decât pentru propria lucrare.

**Selecția elevilor pentru etapa națională a olimpiadei** se realizează în conformitate cu art. 13, 14, 15 din regulamentul specific.

La etapa județeană/ a sectoarelor municipiului București modul de acordare a premiilor este stabilit de organizatorii acestei etape a olimpiadei în baza ierarhiei rezultate în descrescătoare a punctajelor obținute care nu trebuie să fie mai mici de 50% din punctajul general maxim acordat.

**Rezultatele inițiale** se afișează la avizierul Școlii Gimnaziale „Alexandra Nechita” Vaslui, în aceeaşi zi cu desfășurarea competiției după finalizarea evaluării, în interval de maxim 1 oră de la finalizarea evaluării.

La etapa județeană **rezolvarea contestațiilor** se face de către subcomisia de soluționare a contestațiilor din cadrul Comisiei județene de organizare, evaluare și de soluționare a contestațiilor. ***Contestaţia* se face individual de către elev**, prin cerere scrisă depusă la secretariatul Școlii Gimnaziale „Alexandra Nechita” Vaslui ***în decurs de******o oră*** *din momentul afișării rezultatelor inițiale*. Cererea de contestaţie va avea avizul profesorului care a pregătit elevul/ a profesorului însoțitor. Lucrarea va fi evaluată de o altă subcomisie numită de președintele executiv formată din doi profesori evaluatori care nu au participat inițial la evaluarea subiectului sau a lucrării în cauză. În urma rezolvării contestaţiei, punctajul iniţial al subiectului/ lucrării poate fi mărit sau micşorat. Punctajul stabilit ca punctaj final în urma etapei de rezolvare a contestaţiilor reprezintă punctajul acordat subiectului/lucrării şi nu mai poate fi modificat ulterior.

**Rezultatele finale** se afișează la avizierul Școlii Gimnaziale „Alexandra Nechita” Vaslui, în aceeaşi zi cu desfășurarea competiției. Rezultatele finale se vor afișa și pe site-ul Inspectoratului Școlar Județean Vaslui (Curriculum și inspecție școlară, Fizică/Chimie) în cursul zilei de luni, 20 mai 2024.

Inspectori școlari,

Prof. Nicoleta Drăgoi Prof. Daniela Popescu

**Preşedinte** a *Comisiei județene de organizare, evaluare și de soluționare a contestațiilor,*

**Inspector școlar general,**

**profesor Ana-Cristiana BOTAN**